
הנדון: בקשה לעיין בתיקי ועדת גולדברג לבירור עניין הסדרת התיישבות הבדואים בנגב

ביום 23.12.2007 מינה שר השיכון ועדה לבחינת מדיניות להסדרת התיישבות הבדואים בנגב. דוח הוועדה הוגש ב-2009. 
בדוח נכתב כי הוגשו לוועדה 130 פניות בכתב, הופיעו בפני הוועדה 117 מוזמנים (שמותיהם מפורטים בדוח), והוועדה קיימה 20 ישיבות וכן ערכה ארבעה סיורי שטח. 
כן נכתב בדוח כי ״ישיבותיה של הוועדה היו פתוחות לקהל, וציבור אזרחי אכן נכח בכל ישיבותיה״.
על רקע האמור, אבקש לקבל גישה לכל תיקי הוועדה ומסמכיה, ובכלל זה תיעוד הישיבות והסיורים שקיימה, פרוטוקולים, רשומות, דוחות ביניים, והפניות שהוגשו לה, וכל מידע אחר הנוגע לעבודת הוועדה. ככל שחלק מחומר זה חסוי מטעם זה או אחר, אבקש שהדבר לא ימנע גישה לשאר החומרים.




